Ana Ivanović

**Ana Ivanović** bivša profesionalna je srbijanska teniserka i bivši broj 1 na WTA-listi. Rođena je 6. novembra 1987. u Beogradu, tadašnjoj SFRJ. Najveći njen uspjeh u karijeri jest pobjeda na *Roland Garrosu* 2008, gdje je u finalu savladala Ruskinju Dinaru Safinu. Na istom turniru 2007 i *Australian Openu* 2009. bila je finalistica. Dana 28. decembra 2016. godine, Ana Ivanović je završila svoju profesionalnu karijeru.

## Privatni život 
Anina majka Dragana, koja je po profesiji advokat, i otac Miroslav, privatni biznismen, bodre kćer u skoro svim susretima. Ima i mlađeg brata Miloša, s kojim voli igrati košarku. Pored profesionalnih obaveza, studira finansije na univerzitetu u Beogradu i španski jezik u slobodno vrijeme. Njen teniski uzor od djetinjstva bila je bivša proslavljena teniserka Monika Seleš.

8. septembra 2007. postala je UNICEF-ov ambasador za Srbiju zajedno s Jelenom Janković i Emirom Kusturicom. Posebno je bila aktivna na polju obrazovanja i zaštite dječije populacije.

U novembru 2008. potvrdila je da je u vezi sa španskim teniserom Fernandom Verdascom koja je trajala do januara naredne godine. Nakon njega je bila u vezi s australijskim golferom, Adamom Scottom. Veza je prekinuta u augustu 2010. Od septembra 2014. u vezi je s njemačkim nogometašem Bastianom Schweinsteigerom. Neki od najboljih prijatelja su joj teniske kolege Novak Đoković, koga poznaje od pete godine, i Rafael Nadal, a također cijeni Rogera Federera zbog njegovog ponašanja na terenu i van njega.

## Oprema 
Na početku karijere nosila je opremu Nikea, ali je 2006. potpisala ugovor s Adidasom, čiju će opremu nositi do kraja karijere, kada će postati njihova ambasadorica. Vjeruje se da je ona najmlađa sportistica ikad koja je potpisala ugovor takve vrste. Koristi rekete kompanije *Yonex* od početka 2008.

## Karijera 
### 2004. 
Šira javnost prvi je put čula za nju kad je došla do juniorskog finala Wimbledona 2004, ali je tada izgubila od Katarine Bondarenko. Te godine je imala 26 uzastopnih pobjeda, osvojivši 4 ITF turnira. Njen prvi profesionalni uspjeh bio je u Zürichu, kad je u 2. kolu izgubila od Venus Williams rezultatom 7:6(11), 7:6(6). Dobro je nastavila i u Louxemburgu naredne sedmice. Godinu je počela kao 705. teniserka svijeta, da bi je završila na 97. mjestu.

### 2005. 
Na samom početku sezone, kao 97. na WTA-listi, osvojila je svoj prvi WTA turnir u Canberri, na kojem je prvo morala proći kvalifikacije. Njen plasman na listi je nastavio da se poboljšava, uz pobjede nad Svjetlanom Kuznjecovom, Nadjom Petrovom i Verom Zvonarjovom, koje su u to vrijeme sve tri bile među 10 najboljih teniserki svijeta. Napravila je veliko iznenađenje kad je u 3. kolu  Otvorenog prvenstva Francuske savladala jednu od favoritkinja   Francuskinju Amélie Mauresmo. U četvrtfinalu je izgubila od  Nađe Petrove. Kasnije te godine povreda ju je spriječila da dalje napreduje, ali je uspjela stići do polufinala turnira u Zürichu i Linzu. Tu godinu je završila na 16. mjestu WTA-liste.

### 2006. 
200px|mini|lijevo| Ana Ivanović na US Openu 2006.
Godinu je počela na Hopman cupu u sa zemljakom Novakom Đokovićem, gdje im je malo nedostajalo da dođu do finala. Prvi turnir na kojem je učestvovala bio je u Sydneyu, gdje je opet pobijedila Amélie Mauresmo.

U ljeto te godine osvaja prvi turnir prve kategorije u Kanadi pobijedivši Martinu Hingis 2:0 u setovima. Na US Openu zaustavila ju je Serena Williams u 3. kolu. Nakon ranih poraza od Olge Pučko na turniru na Baliju i Venus Williams na turniru u Louxemburgu, Ana je pauzirala nekoliko sedmica radi oporavka desnog ramena, koje je povrijedila u istom razdoblju prethodne godine. Vratila se igri u Linzu i stigla do četvrtfinala, gdje ju je u dva neizvjesna seta savladala Marija Šarapova, tada prva teniserka svijeta. Godinu je završila porazom u Haseltu od Mihaele Krajicek.

Također je te sezone igrala u dublu na devet turnira, a partnerice su joj bile Marija Kirilenko i Sanja Mirza. Sa Kirilenkom je stigla do dva polufinala i jednog finala. Tu godinu je završila na 14. mjestu WTA liste dok je na listi parova zauzimala 51. mjesto.

### 2007. 
Na prvom Grand Slam turniru u sezoni, Australian Openu izgubila je od Ruskinje  Vere Zvonareve u trećoj rundi takmičenja. Odmah je zatim otpustila dotadašnjeg trenera Davida Taylora.

Na turniru prve kategorije u Tokiju, u finalu je izgubila od  Martine Hingis u dva seta. Zatim osvaja turnir prve kategorije u Berlinu savladavši u finalu u tom trenutku četvrtu tenisačicu svijeta,  Svetlanu Kuznjecovu. Poslije ovog turnira Ana prvi put u karijeri dolazi među deset najboljih na svijetu. Na Roland Garrosu je stigla do svog prvog Grand Slam finala. Tamo ipak gubi od Justine Henin u dva seta, 6:1, 6:2. Prije toga je pobjedila  Mariju Šarapovu i  Svetlanu Kuznjecovu.

Na Wimbledonu iste godine je stigla do polufinala, gdje ju je zaustavila Venus Williams sa 2:6, 4:6 . Na putu do polufinala je savladala Melindu Cink, Majlen Tu, Aravan Reze, Nađu Petrovu i Nicole Vajdišovu. Zbog ozljede koljena zadobivene na istom turniru nije igrala u Fed kupu za reprezentaciju Srbije protiv Slovačke u  Košicama. Srbija je tada izgubila rezultatom 4:1.

13. januara 2007. godine osvojila je turnir u Los Angelesu, pobijedivši u finalu  Nađu Petrovu 7:6, 6:4.. Nekoliko dana kasnije igrala je na Rogers kupu u  Torontu gdje je branila titulu osvojenu prethodne godine. Porazila ju je kvalifikantkinja Jen Ci 6:3, 6:1.
[desno| mini | Ana Ivanović se zagrijava na [US Openu 2007.]]
Na US Openu, nakon lahkih pobjeda u prva tri meča i izgubljenih 10 gemova, izgubila je od amerikankinje Venus Williams, 6:4, 6:2.

Na turniru druge kategorije u Luksemburg u, vraća Tatjani Golovin i Veri Zvonarjovoj za poraze u toj sezoni, prepustivši im ukupno 9 gemova. Plasiravši se u polufinale, kvalificirala se za WTA prvenstvo u Madridu. U finalu nakon što je gubila od  Danijele Hantuhove 6:3 3:0, uspjela se vratiti u meč i pobijediti sa 3:6, 6:4, 6:4.

Na turniru u Stuttgart u, uvjerljivo je pobijedila Pati Šnider 6:0, 6:2 za 47 minuta, ali je u sljedećem kolu izgubila od kvalifikantkinje iz Ukrajine, Katarine Bondarenk] 2:6, 6:1, 3:6.

Na turniru u Zürichu, bila je peti nositelj. U prvom kolu je bila slobodna, da bi u drugom kolu izgubila od svoje vršnjakinje Tatjane Golovin sa samo 4 dobivena gema (6:3, 6:1).

Na WTA prvenstvu u Madridu, nalazila se u tzv. crvenoj skupini zajedno sa  Svetlanom Kuznjecovom,  Marijom Šarapovom i  Danijelom Hantuhovom. Pobjede protiv Kuznjecove (6:1, 4:6, 7:5) i Hantuhove (6:2, 7:6 (9)) su joj donijele plasman u polufinale, a ishod meča protiv Šarapove trebao je odlučiti konačni redoslijed u skupini . Izgubila je meč (6:1, 6:2) i kao drugoplasirana u polufinalu je naišla na Justine Henin, prvoplasiranu iz žute skupine; izgubila je u dva seta, 6:4, 6:3. Polufinale na završnom prvenstvu joj je osiguralo novih 300 bodova, čime se približila sunarotkinji  Jeleni Janković. Dijelilo ih je samo 14 bodova na WTA listi.

### 2008. 
mini|Ivanovićeva na Otvorenom prvenstvu Australije 2008.
Početkom 2008. godine, sudjelovala je na Medibank International turniru na kojem je stigla do polufinala, gdje je izgubila od tada najbolje tenisačice Justine Henin 6-2 ,2-6 ,6-4. Ovaj susret, četvrti između ovih dviju tenisačica, jeste prvi u kome je Ana osvojila set protiv Belgijanke. Nakon svog prvog plasmana u polufinale turnira u Sydneyu, Ana je na WTA listi napredovala na 3. poziciju, potisnuvši  Jelenu Janković. Sudjelovala je na Australian Openu, gdje je u finalu poražena od  Marije Šarapove. Zahvaljujući ovom rezultatu na WTA listi je zauzela 2. mjesto.

Nakon Otvorenog prvenstva Australije, nastupala je za Srbiju u  Fed kupu 2008. Koji se igrao u  Budimpešti. Tu je u prvom meču savladala 215. igračicu svijeta  Poljakinju  Ursulu Radvanjska u dva seta, zatim sljedećeg dana Rumunku  Moniku Nikolesku 2:1, a onda u dublu sa Jelenom Janković i odlučujuću pobjedu nad reprezentacijom Rumunjske. U mini plej-ofu, savladala je Holanđanku Rene Rajhard i pomogla Srbiji da prođe u  plej of za popunu Svjetske skupine II, gdje je ždrijebom odlučeno da će se Srbija sastati sa Hrvatskom.

Nakon Fed kupa, bila je prvi nositelj na *Katar Total openu* u  Dohi, po prvi put na nekom turniru turniru prve kategorije. Savladala je Bjeloruskinju  Olgu Govorcevu u drugom kolu, ali se povukla s turnira zbog ozljede članka na tom meču.

Na turniru u Dubaiju, treći nosilac Ana Ivanović je izgubila u četvrtfinalu od osmog nosioca  Jelena Dementieva. Svoj prvi WTA turnir u 2008. godini Ana je osvojila na Pacifik Openu u Indijan Velsu, 23. marta, pobijedivši u finalu Svetlanu Kuznjecovu sa 2:0. Na turniru Miami Mastersu, Ana je bila postavljena za drugog nositelja, ali je izgubila od Lindsay Davenport u trećem kolu bez dobivenog seta.

U meču Fed kup reprezentacija Srbije i Hrvatske u Zagrebu 27. i 28. 4. 2008, Ivanovićeva je propustila prvi dan zbog bolesti, ali je drugog dana plej-ofa donijela ključni poen za pobjedu Srbije u duelu protiv Nike Ožegović.

[lijevo | mini | 300px | Ana Ivanović je trijumfovala na [Roland Garrosu.]]
Sudjelovala je na Roland Garrosu kao branitelj finala. U polufinalu je pobijedila svoju sunarodnicu  Jelenu Janković i tako sebi osigurala prvo mjesto na WTA listi. Pobijedivši  Ruskinju  Dinaru Safinu u finalu, osvojila je svoj prvi Grand Slam turnir u karijeri. Od ponedjeljka, 9. 6. 2008, zauzimala je prvu poziciju na WTA listi, na kojoj je provela devet sedmica.

Od 16. 6. 2008, prvi put u historiji Srbije, a treći put u historiji svjetskog tenisa prve dvije pozicije su zauzimale tenisačice iz iste zemlje - Ana Ivanović i Jelena Janković. Prije Srbije, to je bio slučaj sa SAD i Belgijom.

Ana Ivanović izgubila je u drugom kolu turnira u Montrealu, zbog ozljede palca. Zbog ozljede je propustila i turnir u Los Angelesu, i tako omogućila Jeleni Janković da 11. 8.a preuzme vodeću poziciju na WTA listi. Iako je najavila sudjelovanje na  Olimpijskim igrama, Ivanovićeva je zbog povrede morala otkazati sudjelovanje.

Sudjelovala je na US Openu 2008. i bila je postavljena za prvog nositelja. Međutim, na veliko iznenađenje, eliminirana je već u drugom kolu, od  Francuske tenisačice Žili Koan. Zbog svog neuspjeha na ovom turniru, Ana Ivanović je 9. septembra pala za dva mjesta na WTA listi, na 3. poziciju, iza  Serene Williams i  Jelene Janković.

Učestvovala je na turniru u Tokiju, gdje je izgubila već u 2. kolu, od  Nađe Petrove. Zbog slabog rezultata ove sezone (prošle godine je izgubila u finalu od  Martine Hingis), od 22. septembra zauzimala je 4. poziciju na WTA listi, iza Serene Williams, Jelene Janković i  Dinare Safine.

Poražena je četvrtfinalu turnira u Pekingu od domaće igračice Đe Zhen , i 29. septembra se našla na 5. mjestu WTA liste, na kojoj ju je prestigla Jelena Dementjeva. Nakon što je igrala polufinale turnira u Zürichu, u kojem je izgubila od kasnije prvakinje Venus Williams , vratila se na 4. poziciju. Ana je na Linz openu uspjela osvojiti svoju osmu titulu u karijeri, pobijedivši u finalu  Veru Zvonarjovu. Njen posljednji turnir u sezoni bilo je WTA prventstvo u  Dohi. Izgubila je dva meča, protiv Jelene Janković  i Zvonarjeve , a onda predala treći meč Amelie Mauresmo zbog virusa. Godinu je završila na petom mjestu.

### 2009. 
[mini | desno | 300p | Ana Ivanović je branila finale na [Australian Openu]]
Ivanovićeva je sezonu počela na turniru u Brisbaneu. U prvom kolu je savladala Robertu Vinci , a zatim u drugom izgubila od Amelie Mauresmo . Na Australian Openu je bila peti nositelj, ali ju je već u trećem kolu savladala Alisa Klejbanova u tri seta (7-5 0,6-7 (5) ,6-2). Ivanovićeva je zatim igrala za Fed kup reprezentaciju Srbije protiv Japana, u Beogradskoj Areni. Pobijedila je  Aj Sugiyamu i  Ajumi Moritu, tako donijevši drugi i četvrti bod za Srbiju.

Na turniru u Dubaiju dostigla je četvrtfinale, u kojem ju je porazila prva tenisačica svijeta, Serena Williams. Ubrzo potom je Ana Ivanović promijenila trenera , a zatim dosegla finale turnira u Indijan Velsu . Ivanovićeva je branila titulu, ali je u finalu bolja od nje bila Vera Zvonarjeva. Na Miami openu je izgubila od Agnes Šavaj u trećem kolu, rezultatom 6-4 0,4-6 0,6-1. U aprilu je sudjelovala u Fed kupu gdje je porazila Anabel Medinu Garrigues.

Na *Premijer 5* turniru u Rimu stigla je do trećeg kola, u kojem ju je porazila Agnieszka Radwanska. Povukla se sa obaveznog mastersa u Madridu zbog ozljede koljena. Na Roland Garrosu je prva tri meča dobila bez izgubljenog seta. U četvrtom kolu ju je porazila Viktorija Azarenka. Ovaj poraz je doveo do novog pada na WTA listi. Prvi puta od 5. 2007. godine, Ana je ispala iz prvih deset, na 13. poziciju.

[mini | lijevo | 300p | Ana Ivanović na [Wimbledon (tenis)|Wimbledonu]]
Nakon toga, izgubila je u 1. kolu turnira u Eastbourneu od 7. nositeljice Nađe Petrove u tri seta. Na Wimbledonu je stigla do četvrtog kola. Predala je meč zbog bolova u butini pri vodstvu Venus Williams 1:6, 1:0. U augustu je sudjelovala na tri turnira i ni na jednom nije stigla dalje od trećeg kola. U Los Angelesu je u trećem kolu izgubila od  Samanthe Stosur,, u Cincinnatiju na masters turniru u drugom kolu od  Melinde Cink, i u Torontu od  Lucije Šafarova.

Na US Openu prvi put u karijeri je izgubila u prvom kolu nekog Grand Slam turnira. Savladala ju je Katarina Bondarenko 2:6, 6:3, 7:6 (7). Zadnji turnir koji je igrala bio je dio *Premijer 5* serije - Tokiju. Tu je pretrpjela treći uzastopni poraz, od  Lucije Šafarova.

Ana Ivanović je cijelu sezonu završila bez osvojenog turnira, s odnosom pobjeda i poraza 24-14. Dospjela je do samo tri četvrtfinala, jednog polufinala i jednog finala. To se odrazilo i na poziciju na WTA listi - završila je sezonu na 21. mjestu.

### 2010. 
Sezonu je počela na turniru u Brisbaneu, gdje je postavljena za 3. nositeljku. Stigla je do polufinala, prvog još od Indijan Walesa 2009. godine, gdje ju je zaustavila bivša prva tenisačica svijeta, Belgijanka Justine Henin 3:6, 2:6. U prvom kolu je porazila  Jelenu Dokić, u drugom  Timeu Baščinski, i u četvrtfinalu  Anastasiju Pavljučenkovu .

Na Australian Openu bila je postavljena za 20. nositelja. Izgubila je u drugom kolu od  Žizele Dulko 7:6 (6), 5:7, 4:6. Zatim je igrala u Fed kup u za reprezentaciju Srbije. Izgubila je oba meča u pojedinačnoj konkurenciji, prvi protiv  Svetlane Kuznjecove 1:6, 4:6, i drugi protiv  Alise Klejbanove 2:6, 3:6, kao i meč u konkurenciji parova sa  Jelenom Janković. Zbog upale tetive u ramenu se povukla sa turnira u Dubaiju.

Na turniru u Indian Wellsu kao nositeljica bila je slobodna u prvom kolu, a u drugom kolu je izgubila od  Anastasije Sevastove 2:6, 4:6. To je bio prvi put u njenoj karijeri da je izgubila četiri puta zaredom. Nakon turnira se njen plasman na WTA listi pogoršao za 30 mjesta, pa je tako sa 28. dospjela na 58. mjesto. Na Miami mastersu je opet kao nositelj bila slobodna u prvom kolu. U drugom kolu je porazila Pauline Parmetjer 6:3, 6:4, a u trećem je izgubila od  Agnieszka Radwanska 5:7, 5:7. Naredni turnir na kome je sudjelovala bio je iz WTA *Premijer* serije u Stuttgartu na kojemu je u prvom kolu još jednom izgubila od  Agnieszka Radwanska 6-7 (4) ,4-6.

250p|desno | mini | Ana Ivanović na turniru u Stuttgartu
Na turniru u Rimu je stigla do polufinala u kojem ju je porazila Marija Jose Martinez Sanchez 4-6 ,2-6. Na putu do finala, prvi put još od 10. 2008, pobijedila je teniserke koje su među prvih deset na WTA listi, u drugom kolu  Viktoriju Azarenku  i u trećem kolu  Jelenu Dementjevu. Dobila je posebnu pozivnicu organizatora za turnir u Madridu. U prvom kolu je bila slobodna jer je igrala polufinale u Rimu. To je bio prvi put u historiji tenisa da je teniserka koja je dobila specijalnu pozvnicu organizatora slobodna u prvom kolu. U drugom kolu ju je porazila Jelena Janković 0,4 - 6 ,6-4 ,6-1. Na Roland Garrosu nije bila postavljena za nositelja, što je bio prvi put od 2005. da nije nositelj na nekom od Grand Slam turnira. U prvom kolu je pobijedila Kai-Chen Chang 6-3 0,6 do 3, au drugom ju je porazila Alisa Klejbanova 3-6 0,0-6.

Sezonu na travi počela je na turniru u Hertogenboschu. U prvom kolu je porazila  Sofiju Arvidson 4-6 0,6-0 0,6 - 1, a u drugom kolu je izgubila od  Andree Petković 4-6 0,7-6 (4) 0,1 - 6. Naredni turnir na kome je sudjelovala bio je Wimbledon, gdje je izgubila u prvom kolu od 13. nositeljice, Shahar Peer. Zbog ovog poraza je pala na 64. mjesto na WTA listi.

Na turniru u Stanfordu je izgubila u 2. kolu od Marion Bartoli, a na turniru u San Diegu ju je u prvom kolu opet porazila sedma nositeljica, Shahar Peer. Na *Premijer 5* turniru u Cincinnatiju prvi je put stigla do polufinala još od turnira u Rimu, u kojem je predala meč Kim Clijsters zbog povrede. U prvom kolu je porazila Viktoriju Azarenku već drugi put u sezoni dok je u drugom kolu to isto učinila Jaroslavi Švedovoj, kao i u 3. kolu Jeleni Vesninoj, u četvrtfinalu Akgul Amanmuradovoj. Nakon turnira je napredovala na 39. mjesto na WTA listi. Zbog ozljede je morala povući s turnira u New Havenu.

Ana je bez izgubljenog seta stigla do osmine finala US Opena, gdje ju je porazila branitelj titule i kasnija pobjednica turnira, Kim Clijsters 0,2 do 6 0,1 - 6.. Na turniru u Koreji je bila postavljena za sedmog nositelja, ali je izgubila u prvom kolu od  Vere Duševine. Drugi put ove sezone, izgubila je od Marion Bartoli, u drugom kolu turnira u Tokiju. Za poraze se osvetila Bartoli na turniru u Pekingu, gdje ju je porazila u prvom kolu u dva seta. Stigla je do četvrtfinala turnira, gdje je izgubila od prve tenisačice svijeta,  Karoline Voznjacki. Nakon turnira je napredovala na 29. mjesto na WTA listi.

Na turniru u Linzu je došla do svoje prve titule nakon skoro dvije godine. U finalu je savladala Pati Šnider 0,6 - 1 0,6 do 2, nakon samo 45 minuta igre. Naredni turnir je odigrala u Luksemburg u, gdje je došla do 1 / 4 finala u pojedinačnoj konkurenciji i u konkurenciji parova sa Belgijankom  Janinom Vikmajer.

Zadnji turnir sezone na kojem je nastupala je bio WTA turnir u Baliju. U pvom kolu tj. četvrtfinalu pobjeđuje trećeg nositelja  Anastasiju Pavljučenkovu sa samo jednim izugbljenim gemom. U polufinalu, na svoj 23. rođendan dolazi do pobjede od 7-5 0,6-7 (5), 6-2 protiv Kimiko Date Krum, da bi u finalu pobijedila  Alisu Klejbanovu sa 6-2 7-6 (5) te je tako došla do svoje desete WTA titule u karijeri.

Sezonu je završila na 17. mjestu i to joj je peti put da je na kraju godine među najboljih 20.

### 2011. 
Ana je novu godinu počela na tradicionalnom *Hopman Cupu*, koji se igra u australijskom Perthu. Igrala je zajedno u paru s Novakom Đokovićem i u 1. kolu pobijedili su Kazahstan. Isto su učinili i protiv domaće reprezentacije, također sa sve tri pobjede. U trećem kolu im je bila potrebna samo jedna pobjeda nad Belgijancima koju je ostvario Novak Đoković protiv Rubena Bemelmansa 6-3, 6-2. Ana je u pojedinačnom ogledu izgubila od Justine Henin 6-4, 6-3 gdje je zadobila povredu trbušnog zida zbog koje nije mogla igrati u finalu kupa. Zbog pravila da se ne može mjenjati par u finalu, Srbija nije mogla igrati finale.. Također je i otkazala nastup na turniru u Sidneju.

Na *Australian Openu* je bila postavljena kao 19. nositeljica i već je u 1. kolu izgubila od Ruskinje Ekatarine Makarove 2-1 (6-3, 4-6, 8-10) iako je povela pobjedom u 1. setu.

### 2012. 
### 2013. 
### 2014. 
Na otvorenom prvenstvu Australije u Melbourneu pobijedila je prvu teniserku svijeta, Amerikanku Serenu Williams, 2-1 u setovima (4-6, 6-3, 6-3). Tako je prekinula niz od 25 uzastopnih pobjeda Williamsove i plasirala se u četvrtfinale nekog *Grand slam* turnira prvi put od 2012.

## Reference 
## Vanjski linkovi 
* Službeni sajt
* WTA-profil
* ITF-profil 
* Fed Cup profil 
* Intervju s Anom Ivanović, serijal "Oni pobjeđuju", Al Jazeera Balkans, 7. 5. 2015.

Kategorija:Rođeni 1987.
Kategorija:Srbijanski teniseri
Kategorija:Srbijanski olimpijci u tenisu
Kategorija:Biografije, Beograd
Kategorija:WTA brojevi 1
Kategorija:Teniseri na Olimpijskim igrama 2012.
Kategorija:Teniseri na Olimpijskim igrama 2016.
Kategorija:Živi ljudi